CELEX: 62020TN0431
Language: mt
Date: 2020-07-09 00:00:00
Title: Kawża T-431/20: Rikors ippreżentat fid-9 ta’ Lulju 2020 – UniCredit Bank vs SRB

24.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 279/61
            
         
      Rikors ippreżentat fid-9 ta’ Lulju 2020 – UniCredit Bank vs SRB
      (Kawża T-431/20)
      (2020/C 279/76)
      Lingwa tal-kawża: il-Ġermaniż
      
         Partijiet
      
      
         Rikorrenti: UniCredit Bank AG (München, il-Ġermanja) (rappreżentanti: F. Schäfer, H. Großerichter u F. Kruis, avukati)
      
         Konvenut: Il-Bord Uniku ta’ Riżoluzzjoni (SRB)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Bord Uniku ta’ Riżoluzzjoni tal-15 ta’ April 2020 dwar il-kalkolu tal-kontribuzzjonijiet ex ante dovuti għas-sena 2020 lill-Fond Uniku ta’ Riżoluzzjoni (SRB/ES/2020/24), inklużi l-annessi tagħha, sa fejn huma jikkonċernaw lir-rikorrenti;
               
            
                  —
               
               
                  tikkundanna lill-Bord Uniku ta’ Riżoluzzjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka l-motivi li ġejjin.
      
                  1.
               
               
                  L-ewwel motiv ibbażat fuq ksur tar-rekwiżiti formali essenzjali u tad-dritt għal amministrazzjoni tajba sa fejn id-deċiżjoni kkontestata u l-Annessi I u II tagħha ma fihomx motivazzjoni suffiċjenti skont it-tieni paragrafu tal-Artikolu 296 TFUE u l-Artikolu 41(2)(ċ) tal-Karta tad-Drittijiet Fundamentali tal-Unjoni Ewropea (iktar ’il quddiem il-“Karta”).
               
            
                  2.
               
               
                  It-tieni motiv ibbażat fuq ksur tar-rekwiżiti formali essenzjali u tad-dritt għal amministrazzjoni tajba taħt l-Artikolu 41(2)(a) tal-Karta sa fejn ir-rikorrenti ma nstemgħetx qabel l-adozzjoni tad-deċiżjoni kkontestata, li għandha bħala suġġett miżura individwali li tisfavorixxiha.
               
            
                  3.
               
               
                  It-tielet motiv ibbażat fuq ksur tad-dritt għal rimedju effettiv taħt l-ewwel paragrafu tal-Artikolu 47 tal-Karta, sa fejn huwa prattikament impossibli li l-eżattezza materjali tad-deċiżjoni tiġi suġġetta għal stħarriġ ġudizzjarju effettiv.